Република Србија

 СПЕЦИЈАЛНА БОЛНИЦА

ЗА ПСИХИЈАТРИЈСКЕ БОЛЕСТИ

 ''ГОРЊА ТОПОНИЦА''

 Број:03-I/17-1

 Дана 05.01.2017. године.

 Горња Топоница, Ниш

На основу чл. 109. Закона о јавним набавкама (''Сл.гласник РС'' бр. 124/12 и бр. 14/15 68/2015), као и овлашћења из чл. 23. Статута Специјалне болнице за психијатријске болести ''Горња Топоница'' у Горњој Топоници, Ниш, в.д. директора Болнице доноси

**О Д Л У К У**

**о обустави поступка**

ОБУСТАВЉА СЕ ПОСТУПАК јавне набавке радова - Замена дотрајале и оштећене водоводне и канализационе мреже, јавна набавка бр.41/2017.

2. Како понуђачи нису тражили накнаду трошкова припремања понуде, ови трошкови се не признају.

3. Ову одлуку у року од три дана објавити на Порталу јавних набавки и интернет страници Болнице.

О б р а з л о ж е њ е

На основу Одлуке о покретању отвореног поступка јавне набавке бр. 03-I/17-526 од 21.08.2017. године као и Решења о образовању Комисије за јавну набавку бр. 03-I/17-527 од 21.08.2017. године, покренут је поступак јавне набавке **Замена дотрајале и оштећене водоводне и канализационе мреже ј.н. бр. 41/2017** за потребе Специјалне болнице за психијатријске болести "Горња Топоница" у Горњој Топоници.

 Процењена вредност јавне набавке је 3.000.000,00 динара без ПДВ-а.

Јавна набавка није обликована по партијама.

Назив и ознака из општег речника набавки: 45232151. Радови на обнови водоводне мреж.

Средства за набавку су планирана у Финансијском плану Специјалне болнице за психијатријске болести "Горња Топоница" у Горњој Топоници, Ниш, за 2017. годину и Плану јавних набавки Наручиоца за 2017. годину, бр. 02-77/2 од 06.01.2017. године, Првој измени и допуни Плана јавних набавки Наручиоца за 2017. годину бр.02-1305/2 од 27.02.2017. године, Другој измени и допуни Плана јавних набавки Наручиоца за 2017. годину бр.02-2385/2 од 13.04.2017. године, Трећој измени и допуни Плана јавних набавки Наручиоца за 2017. годину бр. 02-2996/2 од 15.05.2017.године, Четвртој измени и допуни Плана јавних набавки Наручиоца за 2017.годину, бр. 02-4708/2 од 07.08.2017.године на позицији Радови 6.

Позив за подношење понуда објављен је на Порталу јавних набавки дана 21.08.2017. године, као и конкурсна документација. Прва измена и допуна конкурсне документације бр. 03-I/17-590 од 11.09.2017.године, објављена је дана 11.09.2017. године.

 Благовремено, тј. до дана 20.09.2017. године до 10,00 часова, примљене су понуде следећих понуђача, и то:

|  |  |  |  |  |
| --- | --- | --- | --- | --- |
| **Р.бр.** | **Број под којим је понуда заведена** | **Назив или шифра понуђача** | **Датум пријема** | **Сат** |
| 1. | 03-I/17-614  | "Југоградња" д.о.о Бојник | 20.09.2017. | 09.15 |
| 2. | 03-I/17-615 | О.З.З "Балкан" Црна Трава | 20.09.2017. | 09.55 |

Неблаговремених понуда није било.

Сви понуђачи наступају самостално.

Комисија за јавну набавку, у саставу Саша Тасић, пословођа техничке радионице, Зоран Иванић, пословођа Ложионице и Мара Крстић, стручни сарадник за јавне набавке, спровела је поступак отварање понуда одмах након истека рока за подношење понуда и о томе сачинила Записник о отварању понуда бр. 03-I/17- 616 од 20.09.2017. године.

 **ПОНУДЕ ПОНУЂАЧА:**

1."Југоградња" д.о.о.Бојник, Трг Слободе 12/1, Бојник, матични број 17275470, ПИБ 100371336, број понуде : 03-I/17-614 од 20.09.2017.године.

|  |  |
| --- | --- |
| Укупна цена у динарима без ПДВ-а.  | **2.480.760,00** |
| Рок важења понуде:(не може бити краћи од 30 дана) | **30 дана** |
| Рок плаћања: | **30 дана** |
| Гарантни рок за радове износи: | **24 месеци** |
| Рок за отклањање недостатака по пријему рекламације (рок не може бити дужи од 7 дана) | **7 дана** |

Наступају: самостално

2. О.З.З. "БАЛКАН " Црна Трава" Ниш, Булевар Немањића 25, Зона 3/17 матични број ПИБ број понуде : 03-I/17-615 од 20.09.2017.године.

|  |  |
| --- | --- |
| Укупна цена у динарима без ПДВ-а.  | **1.958.950,00** |
| Рок важења понуде:(не може бити краћи од 30 дана) | **30 дана** |
| Рок плаћања: | **30 дана** |
| Гарантни рок за радове износи: | **2 године** |
| Рок за отклањање недостатака по пријему рекламације (рок не може бити дужи од 7 дана) | **7 дана** |

Наступају: самостално

**НАПОМЕНА:** Понуђач у Понуди није доказао испуњеност додатних услова предвиђених Конкурсном документацијом бр. 03-I/17-591 од 11.09.2017. године, на следећи начин:

Конкурсном документацијом Наручиоца на страни 10 предвиђено је да Понуђач мора доказати да има најмање 10 запослених од којих најмање једног запосленог који поседује личну лиценцу одговорног извођача радова у предметној јавној набавци, и то лиценцу број **410 или 411 или 412 или 413** или **414.**

Испуњеност овог условаПонуђач доказује достављањем копије важећег М обрасца за запослене или уговор о привременим и повременим пословима или уговор о делу или други доказ којим се потврђује радно ангажовање запосленог, а који не могу бити радно ангажовани после датума објављивања јавног позива.

У фази стручне оцене понуда чланови Комисије за предметну набавку увидом у документацију понуђача О.З.З. "БАЛКАН " Црна Трава" Ниш, број понуде: 03-I/17-615 од 20.09.2017.године, утврдили су да је понуђач као доказ о испуњености додатног услова у погледу кадровског капацитета доставио доказе (пријаве на обавезно осигурање) за 4 запослена радника у предузећу О.З.З. "БАЛКАН " Црна Трава" Ниш.

Понуђач је уз понуду доставио и Споразум о извођењу грађевинских и грађевинско занатских радова, инсталерских и осталих радова између О.З.З. "БАЛКАН " Црна Трава" Ниш и "СЗГР Младеновић Војислава" предузетника из Лесковца, као и 4 пријаве на обавезно социјлано осигурање запослених у предузећу "СЗГР Младеновић Војислава" (К. Ј., Ђ. М., С. Г. и Р. П.).

Понуђач О.З.З. "БАЛКАН " Црна Трава" је такође доставио и Споразум о извођењу грађевинских и грађевинско занатских радова, инсталерских и осталих радова између О.З.З. "БАЛКАН " Црна Трава" Ниш и "Марио Плус" С.Г.Р. Ал Махамид Хисхам из Ниша, као и 4 пријаве на обавезно социјлано осигурање запослених у предузећу "Марио Плус" С.Г.Р. (Ж. С., М. Х., Ж. А., Ђ. Г. и Н. Г.).

 Увидом у Образац 6. Конкурсне документације Наручиоца (Образац понуде), наведено је да понуђач наступа самостално.

 Понуђач је такође само за себе доставио Изјаву о поштовању обавеза из чл. 75.ст.2 Закона, као и Изјаву о независној понуди, која се у случајевима наступања у заједничкој понуди или у понуди са подизвођачем доставља за сваког понуђача посебно, што недвосмислено указује на то да понуђач наступа самостално.

 У складу са наведеним, утврђено је да Понуђач О.З.З. "БАЛКАН " Црна Трава" Ниш, број понуде: 03-I/17-615 од 20.09.2017.године, испуњеност додатних услова у погледу кадровског капацитета доказује са више понуђача ("СЗГР Младеновић Војислава" и "Марио Плус" С.Г.Р. Ал Махамид Хисхам из Ниша) а понуду подноси самостално.

На основу свега наведеног, чланови Комисије констатују да понуђач самостално није доказао испуњеност додатних услова, (у понуди не постоје докази да понуђач има 10 запослених) и предлажу директору Болнице да понуду понуђача О.З.З. "БАЛКАН " Црна Трава" Ниш, одбије као неприхватљиву.

**РАНГИРАЊЕ ПРИХВАТЉИВИХ ПОНУДА:**

|  |  |
| --- | --- |
| Редниброј | Подаци о понуђачу |
| 1. | "Југоградња" до.о.Бојник, Трг Слободе 12/1, Бојник, матични број 17275470, ПИБ 100371336, број понуде : 03-I/17-614 од 20.09.2017.године. |

**СТРУЧНА ОЦЕНА ПОНУДА, ЗАКЉУЧАК КОМИСИЈЕ И ПРЕДЛОГ ЗА ДОДЕЛУ УГОВОРА:**

По извршеном прегледу и оцени благовремених понуда, применом критеријума **"најнижа понуђена цена"**, Комисија за јавну набавку даје предлог да се уговор о јавној набавци радова - **Замена дотрајале и оштећене водоводне и канализационе мреже ј.н. бр. 41/2017** додели понуђачу "Југоградња" до.о.Бојник, Трг Слободе 12/1, Бојник, матични број 17275470, ПИБ 100371336, број понуде: 03-I/17-614 од 20.09.2017.године.

На основу наведеног, в.д. директора Болнице прихватио је предлог Комисије, те је на основу законског овлашћења донео одлуку о додели уговора бр. 03-I/17-625 од 22.09.2017. године која је истог дана објављена на Порталу јавних набавки.

Понуђач "Југоградња" Бојник, коме је додељен уговор о јавној набавци, одбио је да потпише уговор о јавној набавци, о чему је обавестио наручиоца Дописом бр. 296 од 09.10.2017. године. Како је понуда овог понуђача једина била прихватљива, наручилац обуставља поступак јавне набавке радова на замени дотрајале и оштећене водоводно канализационе мреже (ЈН 41/2017), из наведених објективних разлога, које наручилац није могао предвидети у време покретања поступка, па је донета одлука, као у диспозитиву.

**ПРАВНА ПОУКА**: Рок за подношење захтева за заштиту права је 10 дана од дана објављивања ове одлуке на Порталу јавних набавки. Захтев за заштиту права подноси се Наручиоцу а копија захтева се доставља Републичкој комисији за заштиту права у поступцима јавних набавки. Захтев за заштиту права мора да садржи све елементе прописане чланом 151.ЗЈН. Уз захтев доставити доказ о уплати таксе.

Израдила: Мара Крстић

Контролисала: Јелена Живковић Божић

 В.Д. ДИРЕКТОРА БОЛНИЦЕ

 Др Милан Станојковић

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_